CELEX: 32014R1385
Language: sk
Date: 2014-12-15 00:00:00
Title: Nariadenie Rady (EÚ) č. 1385/2014 z 15. decembra 2014 o rozdelení rybolovných možností na základe protokolu medzi Európskou úniou a Kapverdskou republikou, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskym spoločenstvom a Kapverdskou republikou

24.12.2014   
            
            
               SK
            
            
               Úradný vestník Európskej únie
            
            
               L 369/31
            
         NARIADENIE RADY (EÚ) č. 1385/2014
   z 15. decembra 2014
   o rozdelení rybolovných možností na základe protokolu medzi Európskou úniou a Kapverdskou republikou, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskym spoločenstvom a Kapverdskou republikou
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 43 ods. 3,
   so zreteľom na návrh Európskej komisie,
   keďže:
   
               (1)
            
            
               Rada 19. decembra 2006 prijatím nariadenia (ES) č. 2027/2006 (1) schválila uzavretie Dohody o partnerstve v sektore rybolovu medzi Európskym spoločenstvom a Kapverdskou republikou (ďalej len „dohoda“).
            
         
               (2)
            
            
               Nový protokol (2) k dohode (ďalej len „protokol“) bol parafovaný 28. augusta 2014. Týmto protokolom sa plavidlám Únie poskytujú rybolovné možnosti v rybolovnej oblasti, ktorá patrí pod súdnu právomoc Kapverdskej republiky.
            
         
               (3)
            
            
               Rada prijala 15. decembra 2014 rozhodnutie 2014/948/EÚ (3) o podpísaní a predbežnom vykonávaní protokolu.
            
         
               (4)
            
            
               Mala by sa stanoviť metóda rozdelenia rybolovných možností medzi členské štáty počas doby vykonávania protokolu.
            
         
               (5)
            
            
               V súlade s článkom 10 ods. 1 nariadenia Rady (ES) č. 1006/2008 (4) Komisia v prípadoch, keď sa ukáže, že sa rybolovné možnosti udelené Únii na základe protokolu úplne nevyužívajú, informuje o tejto skutočnosti príslušné členské štáty. Ak Komisia nedostane odpoveď v lehote, ktorú stanoví Rada, považuje sa to za potvrdenie, že plavidlá príslušného členského štátu plne nevyužívajú svoje rybolovné možnosti počas príslušného obdobia. Rada by mala stanoviť uvedenú lehotu.
            
         
               (6)
            
            
               S cieľom zaistiť obnovenie rybolovných činností plavidiel Únie, v protokole sa stanovuje jeho predbežné vykonávanie odo dňa jeho podpísania. Toto nariadenie by sa preto malo uplatňovať od toho istého dátumu,
            
         PRIJALA TOTO NARIADENIE:
   Článok 1
   1.   Rybolovné možnosti stanovené protokolom, sa rozdeľujú medzi členské štáty takto:
   
               a)
            
            
               plavidlá na lov tuniakov vakovou sieťou:
               
                           Španielsko
                        
                        
                           16 plavidiel
                        
                     
                           Francúzsko
                        
                        
                           12 plavidiel
                        
                     
         
               b)
            
            
               plavidlá s lovnými šnúrami na lov na hladine:
               
                           Španielsko
                        
                        
                           23 plavidiel
                        
                     
                           Portugalsko
                        
                        
                           7 plavidiel
                        
                     
         
               c)
            
            
               plavidlá na lov tuniakov udicami:
               
                           Španielsko
                        
                        
                           7 plavidiel
                        
                     
                           Francúzsko
                        
                        
                           4 plavidlá
                        
                     
                           Portugalsko
                        
                        
                           2 plavidlá
                        
                     
         2.   Nariadenie Rady (ES) č. 1006/2008 sa uplatňuje bez toho, aby tým bola dotknutá dohoda.
   3.   Ak sa žiadosťami o oprávnenie na rybolov, ktoré podali členské štáty uvedené v odseku 1, nevyčerpajú rybolovné možnosti stanovené v protokole, Komisia v súlade s článkom 10 nariadenia (ES) č. 1006/2008 posúdi žiadosti o oprávnenie na rybolov od akéhokoľvek iného členského štátu.
   4.   Lehota uvedená v článku 10 ods. 1 nariadenia (ES) č. 1006/2008, v rámci ktorej členské štáty majú potvrdiť, že v plnej miere nevyužívajú udelené rybolovné možnosti, sa stanovuje na desať pracovných dní odo dňa, keď im Komisia oznámi, že rybolovné možnosti nie sú vyčerpané.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa odo dňa podpísania protokolu.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. decembra 2014
      
         
            Za Radu
         
         
            predseda
         
         M. MARTINA
      
   
   
      (1)  Nariadenie Rady (ES) č. 2027/2006 z 19. decembra 2006 o uzavretí Dohody o partnerstve v sektore rybolovu medzi Európskym spoločenstvom a Kapverdskou republikou (Ú. v. EÚ L 414, 30.12.2006, s. 1).
   
      (2)  Protokol medzi Európskou úniou a Kapverdskou republikou, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskym spoločenstvom a Kapverdskou republikou (pozri stranu 3 tohto úradného vestníka).
   
      (3)  Rozhodnutie Rady 2014/948/EÚ z 15. decembra 2014 o podpísaní v mene Európskej únie a predbežnom vykonávaní protokolu medzi Európskou úniou a Kapverdskou republikou, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskym spoločenstvom a Kapverdskou republikou (pozri stranu 1 tohto úradného vestníka).
   
      (4)  Nariadenie Rady (ES) č. 1006/2008 z 29. septembra 2008 o oprávneniach na rybolovné činnosti rybárskych plavidiel Spoločenstva mimo vôd Spoločenstva a o prístupe plavidiel tretích krajín do vôd Spoločenstva, o zmene a doplnení nariadení (EHS) č. 2847/93 a (ES) č. 1627/94 a o zrušení nariadenia (ES) č. 3317/94 (Ú. v. EÚ L 286, 29.10.2008, s. 33).